b'\n_START_ARTICLE_\nKlement Naistoth\n_START_SECTION_\n\xc5\xbdivljenjepis\n_START_PARAGRAPH_\nKlementh Naistoth s pristavkom iz Loke se je rodil v \xc5\xa0kofji Loki. Po \xc5\xa1olanju je bil posve\xc4\x8den v duhovnika in bil 7. marca 1480 imenovan za \xc5\xa1empeterskega vikarja s strani \xc4\x8dedadskega kapitlja. Dne 18. septembra 1484 pa je bil imenovan \xc5\xa1e za \xc5\xbeupnika v Ho\xc4\x8dah pri Mariboru. Bolj kot Ho\xc4\x8de pa je Klementa privla\xc4\x8dila Bene\xc5\xa1ka Slovenija - verjetno zaradi bli\xc5\xbeine in dobri zvez med \xc4\x8cedadom in Oglejem. V letih 1487 in 1492 je spremljal oglejskega vizitatorja po slovenskih de\xc5\xbeelah. Leta 1498 ali 1499 se je odpovedal \xc5\xbeupniji Ho\xc4\x8de in umrl kot \xc5\xa1empetrski vikar leta 1531._NEWLINE_Klement Naistoth je podpiral umetnike z naro\xc4\x8dili. Andreja iz Loke skoraj gotovo ni, saj je Andrej ravno od\xc5\xa1el, ko je Klement pri\xc5\xa1el v Bene\xc4\x8dijo. Zagotovo pa je podpiral slikarja Jerneja iz Loke, saj je bil Jernej celo pri\xc4\x8da ob vikarjevi oporoki leta 1531. Klement je podpiral slikarja z naro\xc4\x8dili, prav tako ga je branil pred furlansko konkurenco. Tako je omogo\xc4\x8dil, da je imel slikar dovolj naro\xc4\x8dil za pre\xc5\xbeivetje. Dokazano pa je, da je Jernej iz Loke tudi po Klementovi smrti deloval v Bene\xc4\x8diji, vendar je ve\xc4\x8dina njegovih del uni\xc4\x8denih zaradi prenavljanja cerkva in kasnej\xc5\xa1e barokizacije.'